**RIBE**

So vodni vretenčarji. Imajo podolgovato, ovalno telo (hidrodinamična oblika). Imajo ogrodje iz hrustanca ali kosti. Gibljejo se s plavutmi (prsne, trebušne, hrbtna, repna). V koži imajo luske. Dihajo s škrgami. Imajo čutilo pobočnico s katero zaznavajo vodni tok. Ribe kostnice imajo ribji mehur, ki se polni in prazni z zrakom-omogoča lebdenje. Imajo nestalno telesno temperaturo. Med razmnoževanjem-drstenje samica v vodo izleže jajčeca, samec pa jih oplodi. Razvijejo se ribice, ki so zelo podobne odraslim ribam.

Delitev: HRUSTANČNICE KOSTNICE

(morske ) (morske in sladkovodne)


morski pes tun

električni skat sardela

morska mačka postrv

morski list krap

**DVOŽIVKE**

Dvoživke so prvi kopenski vretenčarji, ki so se razvili iz rib. Del življenja, kot jajčeca in ličinke, preživijo v vodi, drugi del kot odrasle, pa pretežno na kopnem. Imajo parne okončine-sprednje in zadnje noge. Med prsti imajo plavalno mrenico-omogoča plavanje. Koža je sluzasta. Razmnožujejo se z jajčeci (mrest), ki jih samica odloži v vodo, samec pa jih oplodi. Iz njih se razvijejo ličinke-paglavci, ki se preobrazijo in razvijejo v odraslo žival. Mladiči dihajo s škrgami, odrasli s pljuči in kožo. Imajo nestalno telesno temperaturo.

Delitev: REPATE DVOŽIVKE BREZREPE DVOŽIVKE

močerad žaba

človeška ribica urh

pupek zelena rega

**PLAZILCI**

Plazilci so kopenski vretenčarji, čeprav lahko želve in krokodili preživijo večino življenja v vodi. Razvili so se iz dvoživk. Telo je pokrito z debelo in suho kožo. Večina plazilcev ima štiri okončine, kače pa so brez njih in se plazijo po trebuhu. Imajo nestalno telesno temperaturo.

Delitev:

* KROKODILI

So največji plazilci. Telo ščitijo velike luske. Na kopnem izležejo jajca, ki jih vali toplota.

Predstavniki: nilski krokodil, aligator, kajman

* ŽELVE

Imajo močen oklep iz katere molijo noge in glava. Na kopnem izležejo jajca, ki jih vali toplota.

Predstavniki: močvirska sklednica, kareta, rumenovratka

* KAČE

Imajo dolgo telo brez nog. Razcepljen jezik omogoča tipanje in ovohavanje. Strupene kače z ugrizom skozi zoba strupnika izločijo strup ter tako uničijo plen. Imajo prožno čeljust, ki jim omogoča goltanje celega plena.

Predstavniki: modras, gad, kobra, mamba

* KUŠČARJI

Imajo dobro razvite okončine s kremplji. Slepci imajo okončine zakrnele.

Predstavniki: martinček, zelenec, slepec





**PTICE**

So vretenčarji pokriti s perjem. Razvili so se iz plazilcev. Prvi par okončin je spremenjen v krila. Imajo kljun. Vzdržujejo stalno telesno temperaturo. So jajcerodne, jajca valijo v gnezdu. Večinoma so dobre letalke, nekatere dobro tekajo plezajo ali plavajo.

Glede prehrane jih delimo na semenojede in žužkojede ptice.

Kljun semenojedih ptic je krajši , močnejši in top. Kljun žužkojedih ptic pa daljši in špičast kljun.

Delitev:

- PTICE PEVKE (sinička, kos, kukavica, vrabec, brglez…)

- PTICE, KI NE LETIJO (noj, kokoš)

- SOVE (mala uharica, velika uharica, čuk)

- UJEDE (kragulj, kanja, orel, sokol, postovka)





**SESALCI**

Sesalci so se razvili iz plazilcev. Telo večine sesalcev je pokrito z dlako. Dihajo s pljuči, v ustih imajo zobe. Imajo stalno telesno temperaturo. Zavzemajo vse življenjske prostore-kopno, vodo in zrak. Z izjemo nekaj vrst, ki ležejo jajca (kljunaš, kljunati ježek) se mladiči kotijo in pri materi sesajo mleko. Noge so prilagojene načinu življenja-so hodilne, skakalne, plezalne, oprijemalne, kopalne in letalne.

Delitev:

ŽUŽKOJEDI- se prehranjujejo z žuželkami JEŽ

GLODALCI- imajo dobro razvite sekalce (glodače) MIŠ, PODGANA

NETOPIRJI- leteči sesalci NETOPIR

ZAJCI- v zgornji čeljusti sekalci POLJSKI ZAJEC, KUNEC

ZVERI- zversko zobovje (daljši podočniki) VOLK, LISICA, MEDVED

KOPITARJI – prsti spremenjeni v kopito KONJ, OSEL, KOZA, KOZOROG, PRAŠIČ

KITI- vodni sesalci KIT, DELFIN

TROBČARJI- imajo podaljšan nos v trobec (tip, oprijem, voh) SLON

PRVAKI-najvišje razviti sesalci ŠIMPANZ, GORILA, ČLOVEK





